ტენტენის თავგადასავლები
„ტენტენის თავგადასავლები“ (ფრანგ. „Les Aventures de Tintin“) — კომიქსების სერია, შექმნილი ბელგიელი მხატვარ ჟორჟ რემის (1907–1983) მიერ, რომელიც წერდა ფსევდონიმით „ერჟე“. სერია პირველად გამოქვეყნდა ბელგიურ საბავშვო ჟურნალ „Le Petit Vingtième“–ში, 1929 წლის 10 იანვარს. ტენტენის თავგადასავლების კომიქსების სერიამ დიდი პოპულარობა მოიპოვა ევროპაში. ეს წიგნები 50 ენაზეა თარგმნილი. აქამდე გაყიდულია მათი 200 მილიონი გამოცემა. მთლიანობაში, არსებობს კომიქსის 24 კანონიკური ტომი. ქართულმა გამომცემლობა „აგორამ“ 2009 წელს გამოსცა კომიქსების ერთ-ერთი ტომი, „ფარაონის სიგარები“.